《将还罗浮留别李敬可袁可观于钟昌父宅》
明代·祁衍曾

兴入元冬百不思，匣琴流水过钟期。萧条敢薄袁安雪，俊逸同传李白诗。

天上星辰龙剑合，人间风雨梦魂疑。青山此去情何限，岂谓鹪鹩慰一枝。

作者简介：广东东莞人，字羡仲。弘治十五年进士，授户部广西司主事，升员外郎中。性通脱，隐居罗浮。事母兄极孝友，后遭母丧，以毁卒。文誉颇盛，有《绿水园集》。